سانال پول بیریمی بیتکوی‌نین قیمتی تاریخده ایلک دفعه 7.000 دو‌لارین اوزرینه چیخا‌راق یئنی بیر رکورد قیردی.
بیتکوی‌نین دگری، دوننی 6.783 دو‌لاردان باغلاماسی‌نین آردین‌دان، بو گون یوزده 9.7 آرتیملا 7.445 دو‌لارا قدر چیخدی و بوتون زامان‌لارین ان یوکسک سویه‌سینه چاتیب.
بئله‌لیکله، ویرتوال پول بیریمی‌نین دگری هفته‌نین اوّلین‌دن بو یانا یوزده 21 آرتیم گؤستررکن، بو ایلین اوّلین‌دن اعتباراً ده یوزده 665 دگر قازانیب.
بون‌دان باشقا، بیتکوی‌نین دگری‌نین دؤرد مین دو‌لار سویه‌سین‌دن بئش مین دو‌لارا یوکسلمه‌سی 15 گون آلارکن، بئش مین دو‌لار سویه‌سین‌دن ده ایلک دفعه آلتی مین دولار سددینی کئچمه‌سی 8 گون داوام ائتمیشدی.
بو تاریخ‌دن سونرا بیتکوی‌نین 7.000 دو‌لار سویه‌سینه چاتماسی ایسه 13 گون سوردو.
اوزمان‌لار، آمریکالی مالی بؤیوک شیرکتی CME قرووپون بیتکوی‌نین مدت‌لی ایشلر موقاویله‌لری بو ایل بیتمه‌دن باشلاماغی قارشی‌سینا مقصد قویدوغونا ایشاره ائده‌رک، ویرتوال پول بیریمینه اولان ایسته‌گین آرتدیغینی وورغولاییب.
دونیانین ان بؤیوک مدت‌لی ایشلر و سئچیم بورساسی صاحبی CME قرووپ طرفین‌دن ائدیلن آچیقلامادا، بو ایلین دؤردونجو گئیرگینده بیتکوی‌نین مدت‌لی ایشلرینه باشلاماسی‌نین پلانلاشدیردیغی قید ائدیله‌رک، لازیمی دوزنلییجی قوروم‌لارین راضی‌لیغی‌نین گؤزلندیگی بیلدیریلیب.
